PREMA ISTINITOJ PRIČI,
NO LIKOVI I DOGAĐAJI IZMIJENJENI SU U DRAMSKE SVRHE.
Vjernik iz Daegua šalje mi ih svaki mjesec.
Ovaj su mjesec posebno hrskave i sočne.
Evo, kušaj.
Prijeđi na stvar i pitaj.
Duša ti je puna gnjeva.
Smirimo se malo.
Da si ti izgubio sve do zadnjeg novčića
i odslužio kaznu zatvora u stranoj zemlji,
bi li bio smiren?
Slušaj. Zašto si ubio mog prijatelja Eungsooa?
Sve u životu, uključujući i smrt, planira Svemogući Bog.
Kakva glupost.
To nema nikakvog smisla.
Samo sam pitao zašto si se vratio u Surinam.
No razgovor se otegnuo. Odgovori na pitanje pa da završimo s tim.
Koliko ti puta moram reći? Došao sam okrenuti lovu.
Čujem da je Surinam pun kokaina.
Planiram ga prodavati u Koreji.
Kažeš da si se vratio da bi prodavao kokain u Koreji?
Sve sam izgubio, ne mogu ni prehraniti djecu.
To mi se dogodilo zbog nekog seronje,
pa moram zaraditi mnogo novca.
Hvala, Marina.
Istina, na kokainu se može dobro zaraditi.
Ali trebat će ti moja pomoć ako ga želiš nabavljati u Surinamu.
Odlučio sam surađivati s Chen Zhenom, vlasnikom kineskog restorana.
Čovjek s kontinenta, izravan.
Nema sranja.
Chen Zhen trguje samo metamfetaminom.
To je sintetički proizvod, Sotonin ispljuvak.
Dok je kokain
prirodan Božji dar.
U Surinamu samo jedna osoba raspolaže tom blagodati.
Moja malenkost.
Uopće se ne zabrinjavam. Chen Zhen kaže da ima svoje načine.
Pametan čovjek poput tebe mu je povjerovao?
On može samo skupiti ostatke sa surinamskih ulica.
A i te mrvice ionako dolaze od mene.
Nabavna će ti cijena biti visoka, a marža niska.
Chen Zhen ti može nabaviti samo meth.
Koliko bi na njemu zaradio u Koreji?
Brate.
Sad kad si čuo moje riječi, jesi li progledao?
NETFLIXOVA SERIJA
SANGMAN
Halo?
Sangmane?
Zdravo, Kang. Hraniš li se dobro?
Kako ide posao s Kinezima?
Imamo različite ukuse, pa ne ide glatko.
Mislim da smo na rubu diplomatskog spora.
Ne uspijevamo se dogovoriti.
Sukob Kine i Koreje
traje već 5000 godina.
Naravno da se neće odjednom početi slagati.
Bori se za novac. Razumiješ?
Da, upravo se borim za novac.
Naišao sam na jednog distributera Korejca. Znam da je iznenada,
ali možeš li sad razgovarati?
Naravno. Daj mi ga.
Hajde.
Dobar dan.
Ja sam pastor Jeon.
Vodim crkvu u Surinamu.
Dobar dan.
Ja sam Goo Sangman, trgovac. Drago mi je.
Dakle, pastor ste?
Ja sam prezbiter.
Kakvo ugodno iznenađenje.
Uistinu. Amen.
Nastavimo naš duhovni razgovor nekom drugom prilikom.
G. Goo,
čujem da se naša roba može dostaviti u Koreju.
Kako to točno funkcionira?
Pa…
Ne mogu vam reći detalje, to su tajne zanata,
ali ukratko…
60 KONTEJNERA PILETINE
Američke snage u Koreji jedu mnogo piletine, a 60 % uvoze
odavde iz Brazila.
Napunimo je vašom robom i pošaljemo.
Ide ravno u Itaewon i Gangnam bez prolaženja carine.
Zvuči zaista zanimljivo,
ali mislim da se takav posao ne treba dogovarati preko telefona.
Što kažete da se nađemo i raspravimo uživo?
Vrlo rado.
Ali trenutačno imam mnogo obaveza.
Biste li došli u Brazil?
Priuštit ću vam nezaboravan provod. Brazil je sjajno mjesto za zabavu.
Bilo bi divno
da udahnem malo svježeg zraka,
ali kao svećenik
ne mogu propustiti bogoslužje.
Shvaćam.
Kao crkveni čovjek trebao sam se sjetiti.
Ispričavam se, pastore.
Što kažete da dođete vi u Surinam?
Pogriješio sam, pastore.
Molim?
Naravno da bih ja trebao doći k vama.
Oslobodit ću raspored i krenuti u Surinam.
Aleluja! Hvala!
Javite mi detalje dolaska.
Dočekat ću vas s crvenim tepihom.
Sangmane, jesi li siguran? Nisi zauzet?
O čemu govoriš?
Ako mogu pomoći da zaradiš, što je jedan let?
Oslobodit ću raspored i odmah ti javiti. Vidimo se uskoro.
Onda ugodan let i vidimo se.
Dobro, sad bismo mogli dogovoriti uvjete.
Pojednostavnimo stvar. Međunarodni je standard 50-50. Dobro?
Brate.
Jakovljeva poslanica kazuje
da pohlepa rađa grijeh,
a grijeh, dozrio, rađa smrt.
Meni 70, tebi 30. Tako to ide.
Sedamdeset?
Šališ se?
Otkažimo sve.
Netko je opsjednut novcem.
Zahvaljujući nekomu.
Raspravit ćemo postotke kad dođe g. Goo.
Šefe, nije li ovo preopasno?
Otkriju li vaš identitet,
operacija propada.
Propada i ako ne odem.
Uostalom, oduvijek želim uživo vidjeti Jeonovu njušku.
Lovim ga već tri godine.
Shrvalo bi me da se bar jednom ne sretnemo.
Spremimo se za put.
DOLAZNI POZIV KANG PROFESIONALAC
Zdravo, Kang! Hraniš li se dobro?
Jedem sam u hotelskom baru.
Kad ti je let?
Polijeće u 9.30.
Namjeravao sam te nazvati prije polaska.
Čuj, htio sam te dočekati u zračnoj luci,
ali Jeon je rekao da će on to srediti bez mene.
Nije li to čudno?
Jest. Pitam se zašto to hoće.
Kaže da bi se stvari zakomplicirale ako se pojavim.
Uglavnom, sretan put.
Ne brini se. Bit ću dobro.
Još sam nešto htio napomenuti, za svaki slučaj.
Dobro pazi kako ćeš se odjenuti.
Navodno si kontroverzni poduzetnik.
Bilo bi čudno da izgledaš kao čistunac.
Da. Shvaćam.
Odjenut ću se prikladno.
Dobro. Vidimo se uskoro. Doviđenja.
Bok.
MEĐUNARODNA ZRAČNA LUKA J. A. PENGEL SURINAM
David Julio Park, pravni savjetnik pastora Jeona.
Ovo je đakon Lee Sangjun.
Goo Sangman, međunarodni trgovac. Baš ste mi zgodni, dečki.
Možete mi dati putovnicu da riješimo ulazak.
Ekstra brzo.
Već osjećam Njegovu moć i slavu. Evo.
-Hoćemo li? -Da.
Pozdrav!
Pružite mu dobar provod, cure.
Raskomoti se, tatice.
-Jebeno dobro. -Opusti se.
Kang, ljudino! Hraniš li se dobro?
Pa, ovdašnja hrana nije vrhunska.
Ovo je pastor Jeon.
Ovo je g. Goo.
Napokon nas je Božja providnost spojila. Čast mi je.
Aleluja!
Zahvalan sam što ste prešli toliki put.
-Hoćemo li? -Naravno.
Bilo bi lijepo da ste došli u Brazil.
Zemlja po mjeri muškarca, ako me razumijete.
Kao svećenik, nastojim se suzdržati od takvih aktivnosti.
No priznajem da sam znatiželjan.
Znate da GDP zemalja sjeveroistočne Azije raste paralelno s kineskim gospodarstvom.
To povlači i rapidan rast potražnje za narkoticima.
Jasno.
No tradicionalno, nije li u Koreji konzumacija kokaina prilično niska?
Nije ni čudo, s obzirom na lošu kvalitetu proizvoda.
Korejci još masovno kupuju njemačke mercedese i francuske torbice.
To je moć luksuzne robe.
Pastore, vrijeme je da kolumbijski kokain zasja.
Prevest ću cijelu zalihu odjednom.
Ne samo u Koreju, nego i u Kinu i Japan.
Sinkronizirano lansiranje.
Pa…
Kinezi se još nisu oporavili od Opijumskih ratova.
Podivljat će na sami spomen droge.
REPUBLIKA KOREJA GOO SANGMAN
Sigurno ste umorni nakon leta.
Bio je prvi razred, nije strašno.
Umor od puta može prerasti u ozbiljnu bolest.
Propovjedniče Byun,
biste li odveli naše goste da se malo odmore?
Naravno.
Gosti se moraju odmoriti.
Odmorite se.
LOZINKA
POKRETANJE SKENIRANJA
Kakva depresivna soba bez ijednog prozora.
Jesmo li zatočeni?
Valjda želi da se bolje naspavamo bez tračka svjetlosti.
Nešto smrdi.
Što nam je činiti, pastore?
Jeste li se odmorili?
Baš je ugodno kad ne smeta sunce.
G. Goo, da vas nešto pitam.
Prije dvije godine
bili ste u Surinamu, zar ne?
Možete li to objasniti?
Istina.
Došao sam u potrazi za kokainom.
No nisam ga uspio nabaviti, koliko se god trudio.
Da.
Sangman mi je tom prilikom iz Surinama
javio za poslovnu priliku s ražama. Koja je znamo zbog koga otišla kvragu.
POVJERLJIVO
Došli ste zbog kokaina, a posjetili američko veleposlanstvo?
Lopov ide krasti u policiju?
Imam preča posla.
Bila laž ili što god, pljuni je već jednom!
Jedan zaposlenik
zadužen za trgovinu bio je umiješan u krijumčarenje.
Potražio sam ga da doznam može li se prošvercati koka,
ali taj seronja…
Jebeni se Jenki kockanjem zadužio kineskim kamatarima.
Bojao se izaći, pa me pozvao u veleposlanstvo.
Ispostavilo se da prodaje samo jebeni meth.
Pa sam odustao i otišao.
Kako se zove?
Douglas Harper, mislim.
Propovjedniče!
Bio si s kineskim klanom prije dvije godine, zar ne?
Znaš li Harpera?
Mnogi bijelci
posuđuju novac za kocku i drogu.
Ne sjećam se svih imena.
Dajte, ljudi.
Nemojmo voditi posao kao gangsteri sa sela.
Ne snimamo akcijski film, pobogu!
Ne možemo uvijek postupati kako želimo.
Recite istinu dok ispitivanje nije postalo ozbiljno.
Što vas dvojica uopće radite ovdje?
Jebeš to. Neću više trpjeti tvoja sranja.
Otkažimo sve.
Nitko ne odlazi dok mu pastor ne dopusti.
Odjebi, šupčino!
Sangmane, daj, nemoj me plašiti.
Smirimo se, sjednimo i porazgovarajmo.
Zaboravi. I da me više nikad nisi nazvao.
Mrzim propalice koje mi ne donose lovu.
Gdje si našao ove posrane amatere?
Hej! Što je to bilo?
Bez izbacivanja, udarač osvojio prvu, idući drugu.
Ma daj!
Park je natjerao Churcha na 3-6-1 double play u prvoj izmjeni.
Te Murphyju omogućio dva boda i home run.
To!
Hajde još jedno izbacivanje, Chanho.
Moramo podržavati sunarodnjake koji su daleko od kuće, zar ne?
Chanho Park baca dobru felšu.
Douglas Harper, je li?
Pričekat ćete dok ne provjerimo Jenkija.
Ne možemo surađivati ako je nešto sumnjivo.
A što ako odem?
Što ćeš ako se vratim u Brazil?
Ti ćeš mi govoriti da čekam!
Kako bilo,
ne možeš u Brazil dok ti ne dopustim.
Propovjedniče!
-Odvedi ih u hotel. -Da, pastore.
Gle!
Strikeout!
Bože! Dobra lopta. Bravo!
Davide.
Ne puštaj onu dvojicu iz zemlje.
I provjeri Harpera u američkom veleposlanstvu.
Popis zaposlenika američkog veleposlanstva
neće biti lako nabaviti.
Bilo mitom ili tenkom kroz vrata, kako god, ali riješi to do kraja dana.
Halo, Davide?
I kad lijepo zamolim, naredba je.
Da, gospodine.
Možemo li još spasiti situaciju?
Kako nemaš čistu putovnicu kao agent NIS-a?
I sam si rekao u prvom izvještaju, Jeon je previše sumnjičav.
Da sam se pojavio s čistom putovnicom, ne bi nam dao dvije tone proizvoda.
Planirao si da posumnja?
Ne nužno.
Ali postojao je Douglas Harper u veleposlanstvu i bio je problematičan.
Ako ovo upali, dalje će ti biti lakše.
Trebao si mi reći prije nego što sam došao u zemlju.
Prestrašio si me.
I ti si nepovjerljiv kao Jeon.
Znam da ti je teško,
ali podsjećam te
da NIS ima svoju strategiju i vlada situacijom.
Isti NIS koji prepušta misiju vlasniku karaoke bara?
Zdravo. Kako je prošlo?
Prošlo je već pet sati!
Još čekam.
Davide, povuci se.
Nažalost, morat ćemo se riješiti Kanga Ingua i Gooa Sangmana.
Zašto ne pričekamo još malo?
Dva mrtva Korejca u hotelu privući će pozornost.
Ma… Slušaj.
To je moja briga.
Pobrinut ću se za njih što je moguće čišće.
Isključite nadzorne kamere.
Upadamo za pet minuta.
Hej!
Zaboravio si ovo.
Mislio sam da nećeš doći!
Gdje si dosad?
Misliš da je lako dobiti popis osoblja američkog veleposlanstva?
Agent CIA-je s kojim smo radili spojio me s njim. Možemo mu vjerovati.
Douglas Harper je na popisu.
Izvješća o njemu navode krijumčarenje i dugove.
PASTOR JEON
Pastor zove.
G. Kang.
Imam ponudu.
Stanite!
Kad je prekinuo sastanak radi bejzbola, pomislio sam da mu ne treba novac.
Zašto se ne držite navijanja?
Zagriženi ljubitelji bejzbola radije bi umrli od gladi
nego propustili utakmicu.
Poštujmo njegove interese.
Moram priznati da sam bio nepristojan.
U znak isprike
poslat ću dvije tone kokaina kako smo razgovarali.
Ozbiljno?
Morali biste ih osobno dostaviti do mjesta blizu brazilske granice.
Je li to izvedivo?
Nema problema.
Ali za tako veliku pošiljku,
da je dopremim iz Kolumbije, upakiram i dostavim vama…
Trebat ću mjesec dana.
Mjesec?
Stići će točno prije polaska broda.
Loptu.
Onda…
Dogovorili smo se.
Kako kanite uplatiti predujam?
Hajmo ovako.
Uvozite iz Kolumbije, zar ne?
Moramo pogledati robu.
Pokažite je g. Kangu nakon mog povratka u Brazil
i poslat ću novac na založni račun.
Pošteno. Dogovoreno.
Dogovoreno.
Loptu.
Meni 60, tebi 40.
Bojim se da Bog neće dopustiti više.
Neka bude. Još ćemo razgovarati.
Odavno nisam bacao lopticu.
Dobra!
Kakav izbačaj iz ramena!
Proslavimo naš dogovor večerom.
Zvuči dobro.
Može.
Prije nego što odeš,
možeš li me upoznati s agentom NIS-a u Surinamu?
Kad bi se tajni agenti poznavali, lakše bi bili uhvaćeni.
Što? Jesam li i ja agent?
Pa nisi baš,
ali vjeruj mi.
Stalno tražiš da nešto vjerujem.
Kako da ti vjerujem kad nudiš samo riječi, a ne djela?
Imaju tatarski biftek!
Kakva je hrana?
Ovdje sjajno pripremaju korejsku hranu.
Čuo sam da volite biftek na korejski, pa sam ih zamolio.
Yukhoe?
Nije loš.
Ali tekstura je tako meka da se pitam je li to zloglasna američka govedina.
Bilo bi prikladnije reći da se topi u ustima
zahvaljujući masnom tkivu.
Kušajte još.
G. Kang.
Da?
Sad kad smo sklopili dogovor, poslovni smo partneri.
Uselite se k meni dok ne završimo posao.
Da ne trošite na hotele.
Tako ste sumnjičavi da me želite držati kao taoca?
Zaboga, ne!
Obojica volimo bejzbol, možemo skupa navijati za Chanhoa Parka.
Kad se istomišljenici druže,
nastaje sinergija.
Mislio sam da smo prilično različiti.
Samo kažem da bismo se tako bolje slagali.
Kad sam vidio kako živite u onoj oronuloj tvornici ribe,
bilo mi je teško pri srcu.
Baš.
A kad ste mi uništili posao? Je li vam i to teško palo?
I ja sam pretrpio gubitke.
Bio je to nesretan slučaj mimo mojih namjera.
Poslat ću nekoga po vas sutra.
Za dvije tone kokaina iz Kolumbije
Jeon mora namaknuti mnogo novca.
Iskoristit ćemo tu slabost.
Jedno ne razumijem.
Moje raže…
Kako je nizozemska carina znala da u ribi ima kokaina?
U zatvoru sam čuo
da su izgledi za takvo otkriće bez dojave
manji od jedan prema tisuću.
Cijelo ovo vrijeme
mislio sam kako baš nemam sreće.
Je li moguće
da im je NIS dojavio?
Ha?
Da su moje raže pune kokaina?
Dugo sam razmišljao o tome i to je jedino objašnjenje.
Točno?
Jest!
A sad me još tjerate na sve ovo?
Htjeli smo zaustaviti kokain.
Nismo ti htjeli nauditi.
Konju jedan!
Naravno da će mi nauditi pronalazak koke u mojoj ribi.
Nego što si mislio?
Sve sam uložio u taj posao, a vi ste me uništili!
G. Kang.
Radim za opće dobro naše zemlje.
Donosimo odluke od nacionalnog interesa…
Ozbiljno? Nacionalni interes?
Zajebavaš me? Što je nacionalni interes?
Uništiti život običnom čovjeku poput mene?
Nismo ti htjeli uništiti život.
Sve u svemu,
žao mi te.
Ti…
Silom si mi ušao u život i još si tako besraman.
Kako očekuješ da ti vjerujem i radim za tebe?
Radije bih s Jeonom obrnuo veću lovu.
Što hoćeš reći?
Koja je razlika između njega i NIS-a?
Radite isto.
Izdajete i iskorištavate ljude.
Kažem da bih radije odabrao stranu koja stvarno zarađuje.
Smatrat ću da si to rekao u afektu.
Ne, nije afekt.
Kao što je tebi nacionalni, meni je osobni interes na prvom mjestu.
Valjda je govedina bila pokvarena. Loše mi je.
Nemoguće.
Kang, dobro se hrani.
Zabavimo se dok zgrćemo lovu.
Da, puno ćemo zaraditi.
Odmori se i otuširaj.
Naravno.
Dobro došli!
Dobro jutro. Lijep je dan.
Dobro. Bacimo se na posao.
Kad stiže roba?
Čini mi se da vam glavu
umjesto mozga ispunjavaju novčanice.
Razgledajte prvo.
Pridružite nam se u jacuzziju.
Pruži mu dobar provod.
Ne treba.
Samotnjak sam. Više volim biti sam.
Ne, hvala.
LOZINKA
SKENIRANJE
PRONAĐEN SIGNAL
Tražila si spas ovdje, a onda pobjegneš?
Saberi se.
Gospodine, oprosti ovoj grešnici, molimo Te.
Molimo Te.
Spasi kćer svoju od pohlepe.
Molimo Te.
Odajemo se napasti. Kajemo se zbog svojih grijeha.
Primi nas u svoj zagrljaj.
Molimo Te.
Gospodine, izbavi nas od zla!
Kajemo se zbog svoje oholosti!
Amen.
CHEN ZHEN
ODBIJANJE POZIVA
NAZVAT ĆU POSLI…
NAZOVI ODMAH, SERONJO
NIS-OVA SIGURNA KUĆA, BRAZIL
Zdravo, Kang. Hraniš li se dobro?
Da, sam sam.
Našao sam područje iza Jeonove kuće
koje još nije ozvučeno.
Čekao sam tvoj poziv.
Prvo želim nešto reći.
Iskreno se ispričavam
zbog velikog gubitka koji ti je NIS prouzročio.
Pusti. Ne želim više o tome.
Ne, zaista se želim još jednom ispričati.
Zadatak ti je mnogo teži nego što smo očekivali,
pa bismo dogovorenom iznosu možda dodali nagradu.
E to je već nešto.
Zahvaljujem na fer pristupu
i velikodušno prihvaćam ispriku.
Želiš li još nešto prijaviti?
Chen Zhen me prijetnjama pokušava natjerati da se nađemo.
Kako da se nosim s njim?
CHEN ZHEN I DALJE PRIJETI
Javi nam ako dogovorite sastanak.
Smislit ćemo plan.
A što se tiče ovih sljedbenika…
Slobodno reci.
Promatrao sam ih kao što si tražio.
Čini se da se međusobno kažnjavaju i udaraju. Strašno.
Dijele pića začinjena kokainom.
Problem je što ih i djeca piju.
Djeca?
ZRAKOPLOVNA BAZA, SURINAM
Sranje.
CO 245, Rajska ptica traži dozvolu za slijetanje.
Rajska ptico.
Zahtjev odobren.
Nastavite do piste R1.
Mana s neba…
…donosi život zemlji.
Dobro došao, dragi prijatelju!
Dobro je.
Zašto si osobno došao?
Nije moja odluka.
Šef me poslao.
Jer odjednom tražim tako veliku količinu?
I više od polovice na dug.
Jamčio sam za tebe, pa sam odgovoran za ovaj posao.
Bez brige.
Riješit ću to za mjesec dana, kao što sam obećao.
Davide.
Izvoli.
Tvoj sinčić voli Jisunga Parka iz Manchester Uniteda.
Zar ne?
Da.
Potpisao nam je loptu u Londonu.
Dajte je sinu.
Ovo će ga obradovati. Hvala.
Na tako pažljivom daru kao i uvijek.
Nema na čemu. Hvala tebi.
Roba je spremna.
Očekivano čist.
Kolumbijski je kokain prava stvar.
Ispunjen Duhom Svetim. Da.
Zdravo, Kang. Hraniš li se dobro?
Stigao sam u Chen Zhenov kasino. Nema nikoga.
Nisi trebao ići a da nam ne javiš.
Dobro.
Što ćeš kad se nađeš s Chen Zhenom?
A što drugo? Odugovlačit ću i tražiti da se strpi.
Neće mi valjda nauditi, što misliš?
Kinezu i Korejcu nije se lako sporazumjeti na engleskom.
Kang!
Što se događa?
Kang!
Šupčino!
Gazi ga!
Udri!
Jače!
Pičko!
Jebi se!
Pas mater!
Upozorio sam te.
Samo ja smijem prodavati kokain Koreji.
Ali ti si se slizao s pastorom.
Korejci uvijek tuku ruku koja ih hrani?
O čemu govoriš?
Misliš da želim raditi s pastorom?
Rekao sam ti, želim ubiti prokletnika.
Ne seri.
Preuzmi odgovornost za svoju odluku.
Chen Zhen, idiote!
Ubiješ li me, pastor će izgubiti veliki novac.
Ubit će te!
Ovo je moj zoološki vrt.
Znaš li koliko je ljudi završilo u želucima onih aligatora?
Pastor će misliti da si pobjegao.
Ne brini se.
Napadni ga prvi, stvori si šansu za pobjedu.
Onda ti mogu pomoći.
Kako mi ti možeš pomoći?
Reći ću ti dobar trenutak za napad.
Šefe, raskomadajmo ga i bacimo aligatorima.
Da.
Kad dođe trenutak, ubit ću pastora.
Zatim ti napadneš.
A onda zajedno prodamo pastorov kokain Koreji.
Dobro?
Pastor mora umrijeti
prije slanja koke u Koreju.
U suprotnom,
umrijet ćeš ti.
Dobro. Shvatio sam.
KANG PROFESIONALAC
Kang Ingu ovdje.
G. Kang, jeste li dobro?
Jesam li dobro?
Chen Zhenova banda upravo me pustila. Umalo me nisu pojeli aligatori.
Žao mi je.
Trebali smo bolje osigurati…
Gdje je agent koji mi je trebao pomoći kad postane opasno? Je li zauzet?
Postoji li uopće?
Znaš da je strancima teško ući u Kinesku četvrt…
Dakle,
želiš da se izlažem opasnosti samo izvan Kineske četvrti?
Odsad pa nadalje
pružat ćemo ti bolju zaštitu.
Kako ste znali gdje sam?
Nismo vas mogli naći, pa nas je pastor poslao da se raspitamo.
Jeste li u nekom sukobu s kineskom bandom?
Ne. Igrao sam bakaru u kasinu i izgubio sav novac.
Pa sam posudio još i počeli su igrati prljavo.
Tako to ide
kad se iskradeš iz kuće, dečko.
Pastor već predugo čeka.
Idemo.
Prati lokaciju mobitela.
-Stavi ovo na glavu. -Što je to?
Možete li biti staromodniji?
KODNO IME METE - K
SIGNAL IZGUBLJEN
Izgleda da se Byun malo zanio.
Što ti je s licem?
Zbog kockarskih dugova…
Što je ovo?
Stiglo je danas.
Zato moramo biti pojačano oprezni. Imaj razumijevanja.
Znači, ovo je naša pošiljka?
Tako je. To je naš kokain,
koji će uzdići duše u Aziji.
Zašto ovaj bijeli prah tako snažno privlači ljude?
Vrhunski je, eto zašto.
Ukupno 80 paketa, svaki po 25 kg.
Dobro, vidio sam.
Snimit ću da pošaljem u Brazil.
Da vidimo.
Dobra fotka.
PRIMITAK DVIJE TONE POTVRĐEN
Dobro! Napokon imamo Jeona.
Pošaljimo mu predujam i uspostavimo suradnju s ABIN-om.
ZALOŽNI RAČUN
Primili smo predujam od osam milijuna dolara.
Gad je brz.
Neka naša ruta prema brazilskoj granici bude kroz područje rijeke Sipaliwini.
Što je moguće sigurnija.
Da, gospodine.
Pokušat ćemo preuzeti kontrolu nad mjestom susreta.
Našli su rutu do brazilske granice.
Pitaju odgovara li ti da se sastanete preksutra ujutro.
Jeon kaže da će naknadno javiti točnu lokaciju.
Glavno da je brazilski teritorij.
Učiniš li točno kako kažem, bit ćeš siguran.
Imat ću to na umu, bez brige.
Trebam li još što znati?
Ništa posebno,
ali boravak u stranoj zemlji naškodio mi je mentalnom zdravlju.
Prije mnogo godina
moj je otac otišao zaraditi u Vijetnam. Vjerojatno se isto osjećao.
I meni je tako.
Nakon godina služenja državi u stranoj zemlji, znam kako ti je.
Uspije li brazilska operacija, DEA će brzo preuzeti.
Izdrži još malo.
Dobro.
Još nešto.
Sjećaš se bonusa koji si spominjao?
Da. Govoriš o novčanoj nagradi?
Da, 20 milijuna vona.
Bi li bilo moguće danas to poslati Eungsoovoj obitelji?
Danas mu je rođendan.
Shvaćam. Pokušat ću to ostvariti.
U redu, g. Kang. Vidimo se za dva dana.
Da. Vidimo se u Brazilu, Sangmane.
Izvoli.
G. Kang.
Sigurno još niste radili ovakvo što.
Kako se osjećate? Nervozno?
Nimalo. Oduševljen sam što zarađujem.
Potpisana lopta za Parkovu stotu pobjedu. Uvijek mi je donosila sreću.
Dajem vam je.
Chanho Park? Niste trebali.
Žao mi je što ne mogu s vama.
Moram održati misu.
Ovo je način da vam poželim sreću.
Dobro.
SURINAMSKO-BRAZILSKA GRANICA
Pet minuta do odredišta.
Straža, na pozicije.
DAVID PARK
Imamo ih.
Primili smo Jeonove koordinate. Ondje smo za deset minuta.
Moj će tim voditi operaciju.
Venezuelski time, kad dođe brazilska granična policija
i pokuša zaplijeniti kokain,
samo se pravite dovoljno iznenađeni.
Oružje koje smo vam dali smatrajte ukrasom.
Cilj je misije mirno zaplijeniti kokain i novac bez upotrebe oružja.
Prema našim pravilima ne možemo otkriti više detalja.
Hvala na suradnji. Prijem.
To je običan dan u uredu. Prijem.
Ovdje NIS.
Šaljem lokaciju sastanka brazilskoj graničnoj policiji.
Kang! Hraniš li se dobro?
Nijednom nismo stali, pa nisam ništa jeo.
Ali nema veze. Donio sam nešto ukusnije od hrane.
Sjajno!
G. Park, sigurno ste svi gladni. Hoćemo li?
Izvrsno.
Prvo mi pokaži novac.
Tako to radimo.
Krasno. To je dobra navika.
Hajde.
Stoj!
Stani! Ne miči se!
Mi smo brazilska granična straža. Da se nitko nije pomaknuo.